**DĖL GATVIŲ PAVADINIMŲ ROKIŠKIO RAJONO SAVIVALDYBĖS ROKIŠKIO KAIMIŠKOSIOS SENIŪNIJOS ŠILEIKIŲ IR MIEGONIŲ KAIMUOSE SUTEIKIMO**

2022 m. rugsėjo 30 d. Nr. TSP-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 27 punktu, 16 straipsnio 2 dalies 34 punktu, Lietuvos Respublikos teritorijos administracinių vienetų ir jų ribų įstatymo 9 straipsnio 2 dalimi, Adresų formavimo taisyklėmis, patvirtintomis Lietuvos Respublikos Vyriausybės 2002 m. gruodžio 23 d. nutarimu Nr. 2092, Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, Rokiškio rajono savivaldybės taryba n u s p r e n d ž i a:

Suteikti Rokiškio **rajono savivaldybės Rokiškio kaimiškosios seniūnijos Miegonių kaimo gatvei Miegonių pavadinimą ir Šileikių kaimo** gatvei Šileikių pavadinimą (1, 2 priedai).

Sprendimas per vieną mėnesį gali būti skundžiamas Regionų administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Dalia Janulienė

Projektas

Rokiškio rajono savivaldybės tarybai

**SPRENDIMO PROJEKTO ,,DĖL GATVIŲ PAVADINIMŲ ROKIŠKIO RAJONO SAVIVALDYBĖS ROKIŠKIO KAIMIŠKOSIOS SENIŪNIJOS ŠILEIKIŲ IR MIEGONIŲ KAIMUOSE SUTEIKIMO“ AIŠKINAMASIS RAŠTAS**

**Tarybos sprendimo projekto tikslas** – suteikti Rokiškio rajono savivaldybės Rokiškio kaimiškosios seniūnijos Šileikių k. gatvei pavadinimą – Šileikių gatvė ir suteikti Miegonių k. gatvei pavadinimą – Miegonių gatvė.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas; Lietuvos Respublikos teritorijos administracinių vienetų ir jų ribų įstatymas; Adresų formavimo taisyklės, patvirtintos Lietuvos Respublikos Vyriausybės 2002 m. gruodžio 23 d. nutarimu Nr. 2092; Lietuvos Respublikos vidaus reikalų ministro 2011 m. sausio 25 d. įsakymas Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“.

**Sprendimo projekto esmė.** Projektuojamos naujos gatvės Rokiškio rajono savivaldybės Rokiškio kaimiškosios seniūnijos Miegonių ir Šileikių kaimuose. Šileikių kaime anksčiau nebuvo gatvių tinklo, Miegonių kaime jau dvi gatvės yra įregistruotos. Adresų objektų minėtuose kaimuose yra daugiau kaip 20, todėl reikalingos gatvės.

**Galimos pasekmės, priėmus siūlomą tarybos sprendimo projektą:**

**teigiamos** – suteikus gatvėms pavadinimus, bus galima suteikti pastatams, statiniams, kitiems objektams ar žemės sklypams adresus ir patikslinti gyventojų gyvenamosios vietos deklaravimo duomenis.

**neigiamos** –nėra.

**Šio sprendimo nauda Rokiškio rajono gyventojams.** Suteikus gatvei pavadinimą, lengviau randami adresų objektai gyvenamojoje vietovėje.

**Finansavimo šaltiniai ir lėšų poreikis.** Nėra**.**

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Rokiškio rajono savivaldybės administracijos

Rokiškio kaimiškosios seniūnijos seniūnė Dalia Janulienė